open-index/open-wikipedia-markdown huggingface dataset:
HMS Surly

**HMS Surly** on ollut neljän Britannian Kuninkaallisen laivaston aluksen nimenä.

* HMS Surly (1806), 10-tykkinen Cheerful-luokan kutteri
* HMS Surly (1855), mörssärialus
* HMS Surly (1856), Albacore-luokan tykkivene
* HMS Surly (1894), Rocket-luokan torpedovenehävittäjä.
Karvounádes

**Karvounádes** () on Kreikan kylä, joka sijaitsee Kytheran saarella ja kuuluu Kytheran kuntaan, Saarten alueyksikköön ja Attikan alueeseen. Kylän väkiluku on 119 (vuonna 2011).

Karvounádes sijaitsee Kytheran keskiosassa. Se muodostaa laajemman kyläyhdyskunnan (Τοπική Κοινότητα Καρβουνάδων, *Topikí Koinótita Karvounádon*), johon kuuluvat varsinaisen Karvounádeen kylän lisäksi Ágios Ilías, Alexandrádes, Keramotó, Pitsiniánika ja Stathiánika. Koko yhdyskunnan väkiluku on 324.

Karvounádes on yksi saaren vanhimmista kylistä. Kylän nähtävyyksiin kuuluu Pyhän Georgioksen kirkko, jossa on taivaansininen kupoli. Karvounádeksen keskusaukiolla on kauppoja, leipomo sekä supermarket. Kylässä on myös saaren toinen apteekki. Enemmistö asukkaista saa elantonsa maataloudesta. 

## Lähteet

## Aiheesta muualla

* Kuva kylän kirkosta
Chōshū

**Chōshū** tarkoittaa seuraavia asioita:
* Chōshūn han, Japanin feodaaliaikainen läänitys
* Nagaton provinssi, Japanin entinen provinssi
* Koriki Chōshū, japanilainen koomikko
* Riki Chōshū, japanilainen ammattipainija
HMS Starfish

**HMS Starfish** on ollut kolmen Britannian Kuninkaallisen laivaston aluksen nimenä.

* HMS Starfish (1895), Sturgeon-luokan torpedovenehävittäjä
* HMS Starfish (1916), R-luokan hävittäjä
* HMS Starfish (19S), S-luokan sukellusvene
Mac Shit

**Mac Shit** on helsinkiläisen tuottajakaksikko K.V.N & Lobon kolmas albumi. Se julkaistiin FJUU Recordsin kautta yhdessä Freaky Beats Productionsin kanssa 9. heinäkuuta 2012.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Aiheesta muualla
*Tietoa albumista Basso.fi -sivustolla
Jakovlev Jak-38

**Jakovlev Jak-38** (, Nato-koodi Forger) on neuvostoliittolainen lentotukialuskäyttöön suunniteltu VTOL-suihkuhävittäjä.

Jakovlev Jak-38 kykeni hieman päälle tuhannen kilometrin tuntinopeuteen. Ensilento oli vuonna 1972. Aseistus oli kuudessa ripustuspisteessä ja saattoi painaa enimmillään 2&nbsp;000&nbsp;kg. 

Konetyypin siivet olivat tynkämäisen lyhyet. Sen saavuttamat lentoarvot eivät olleet muiden vastaavana aikana tuotettujen, maatukikohtiin turvautuvien ilmayliherruushävittäjien tasolla.
 

## Lähteet

## Aiheesta muualla

* Air Vectors: Soviet Jet VTOL: Yak-36, Yak-38, & Yak-41 
* Yakovlev Yak-38 Forger 
* Як-38 Airwar.ru: Як-38 
* Як-38 
* http://www.netti.fi/~halle/planes/rus/yak-38.htm
Sturgeon

**Sturgeon** tarkoittaa seuraavia asioita:
* Theodore Sturgeon, yhdysvaltalainen tieteiskirjailija
;Yhdysvaltain laivasto
* Sturgeon (sukellusveneluokka), sukellusveneluokka
* USS Sturgeon, alusten nimiä
;Britannian kuninkaallinen laivasto
* Sturgeon-luokka (hävittäjä), torpedovenehävittäjäluokka
* HMS Sturgeon (1894), Sturgeon-luokan torpedovenehävittäjä
* HMS Sturgeon (1917), R-luokan hävittäjä
* HMS Sturgeon (73S), S-luokan sukellusvene.
Vicente Iborra

**Vicente Iborra de la Fuente** (s. 16. tammikuuta 1988 Moncada, Espanja) on espanjalainen jalkapalloilija, joka edustaa Espanjan Primera Divisiónissa pelaavaa Villarrealia.

Ennen Leicesteriä Iborra toimi Sevillan kapteenina. Hän voitti espanjalaisseurassa kolmesti Eurooppa-liigan.

## Seurajoukkueura
Iborra on Levanten junioriakatemian kasvatti. Hänet nostettiin seuran edustusjoukkueeseen kaudella 2007–2008, joukkueen kärsiessä taloudellisista vaikeuksista ja tämän vuoksi myös pienestä pelaajapulasta. Hän teki ensiesiintymisensä Primera Divisiónissa 13. tammikuuta 2008 ottelussa Real Madridia vastaan.

30. maaliskuuta 2008 Iborra teki ensimmäisen maalinsa joukkueessa ottelussa Almeríaa vastaan.

Heinäkuussa 2017 Iborra siirtyi Sevillasta Leicesteriin neljän vuoden sopimuksella.

## Lähteet

## Aiheesta muualla
* Vicente Iborran esittely Levanten virallisella kotisivustolla  
* Vicente Iborran tilastot BDFutbol-sivustolla
Töölön tavara-asema

**Töölön tavara-asemaksi** kutsutaan Helsingin päärautatieaseman länsi- ja luoteispuolella sijainnutta rautatiealuetta. Siihen kuuluivat suuri ratapiha sekä varastorakennuksia, joista merkittävimmät olivat . Tavara-asema aloitti toimintansa vuonna 1899, 37 vuotta sen jälkeen kun Suomen ensimmäinen rautatie Helsinki–Hämeenlinna-rata oli valmistunut. Tavara-asema toimi kaupungin tavaraliikenteen välityspisteenä ja työllisti ihmisiä kellon ympäri. 

Ratapihan kautta liikennöivät muun muassa Töölön sokeritehtaan rautatie ja Katajanokalle asti ulottunut Helsingin satamarata. Vuoden 1952 kesäolympialaisia varten tavara-asemalle rakennettiin ”Olympialaituri”, matkustajia palvellut väliaikainen rautatieasema.

Suurin osa alueen rakennuksista purettiin vuosina 1953–1956, mukaan lukien tavara-aseman eteläpuolella sijainnut Helsingin konepaja veturitalleineen. Finlandia-talon edustalta purettiin huomattava määrä kiskoja ennen kesän 1975 Etykin huippukokousta. Tavara­rata­pihan poistamista suunniteltiin pitkään, ja muun muassa liikekeskustan laajentamista alueelle harkittiin. Alun perin laitakaupunkina pidetty alue oli muuttumassa arvokkaaksi keskikaupunkitilaksi, jossa tavaraliikenne oli rasite. Tavara-asema junanvaunuineen tunnettiin myös asunnottomien suosimana paikkana erityisesti 1960-luvulla.

1960-luvulta alkaen liikennettä ja varastointia alettiin siirtää Pasilaan, ja Töölön tavara-asema lakkautettiin vuonna 1989. Sittemmin ratapiha ja makasiinit purettiin. Makasiiniraunioksi kutsuttu viimeinen osa VR:n makasiineista purettiin kesällä 2018. Nykyään alueella sijaitsevat Kansalaistori, keskustakirjasto Oodi, Musiikkitalo, Makasiinipuisto, Töölönlahdenpuisto, Töölönlahdenkatu ja Alvar Aallon kadun toimistorakennukset, kuten Biofore-talo. Alueen maaperä oli pahoin saastunut ja vaati mittavia maanvaihtotöitä ennen uudisrakennustöiden aloittamista.

## Kuvia

Ensimmäinen maailmansota - N2100 (hkm.HKMS000005-000001l0).jpg|Venäläisiä upseereita lähdössä sotaan Töölön tavara-asemalta ensimmäisen maailmansodan aikana.
Töölö freight yard in Helsinki, Finland, 1927.jpg|Ratapiha vuonna 1927. Taustalla Eläintarhanlahti.
Mannerheimintie 13, Töölön tavara-asema. - Helsinki 1958 - N91770 - hkm.HKMS000005-km0000m3r5.jpg|Purkutöitä tavara-aseman alueella Postitalon vieressä syyskuussa 1958.
Panoraama Kansallismuseon tornista itään - N53108 - hkm.HKMS000005-000000jk.jpg|Junia ratapihalla. Näkymä kansallismuseon tornista vuonna 1972.
Eläintarhanlahti ja Helsingin rautatieaseman ratapiha - D488 - hkm.HKMS000005-km002ljy.jpg|Ratapiha idän suunnasta vuoden 1973 ilmakuvassa.
Helsingin rautatieasema ja Rautatientori - D553 - hkm.HKMS000005-km002lpf (cropped; Töölön tavara-asema).jpg|Päärautatieasema ja Töölön ratapiha etelästä vuoden 1973 ilmakuvassa.


## Katso myös
* Kluuvinlahti 
* Pasilan veturitallit 

## Lähteet

## Aiheesta muualla

* Ilmakuva alueesta vuonna 1932 (Helsingin karttapalvelu)
Ossining

**Ossining** on kunta Westchesterin piirikunnassa New Yorkin osavaltiossa, Yhdysvalloissa. Ossining sijaitsee 50 kilometriä New Yorkista pohjoiseen, ja kaupunki tunnetaan etenkin New Yorkin osavaltionvankilasta Sing Singistä.

Vuonna 2014 Movoto-kiinteistöyhtiö valitsi Ossiningin New Yorkin osavaltion kymmenen parhaan asuinpaikan joukkoon. Myös muut kärkikymmenikön paikkakunnat sijaitsevat Westchesterin piirikunnassa.

## Lähteet

## Aiheesta muualla
OAK Racing

**OAK Racing** (tunnettu aiemmin nimellä **Saulnier Racing** ja **Promatecme**) on ranskalainen formulatalli, joka kilpailee nykyään FIA World Endurance Championship -sarjassa ja Le Mansin 24 tunnin ajossa. Talli perustettiin vuonna 1980 Promatecme-nimellä kilpaillen Ranskan F3 mestaruussarjassa. Vuosina 1997-1999 talli kilpaili Britannian F3 sarjassa sijoittuen kahdesti sarjan toiseksi ja kerran kolmanneksi. Talli on voittanut kolme Ranskan F3 sarjan mestaruutta vuosina 1992, 1995 ja 2001. Vuonna 2000 tallin nimeksi tuli Saulnier Racing. Vuosina 2001-2005 talli kilpaili World Series by Nissan ja World Series by Renault sarjoissa. Vuonna 2006 talli siirtyi Le Mans Series-sarjaan ja tallin omistajaksi tuli entinen kilpa-autoilija Jacques Nicolet. Talli on sijoittunut parhaimmillaan neljänneksi Le Mans Series-sarjassa. Vuonna 2009 tallin nimeksi vakiintui OAK Racing. Vuonna 2010 talli sijoittui toiseksi Le Mansin 24 tunnin ajossa.
Kirjoleukaperhonen

**Kirjoleukaperhonen** (*Micropterix aureatella*) on erittäin yleinen ja Suomessa laajalle levinnyt pieni perhoslaji. Se kuuluu hyvin alkeelliseen leukaperhosten heimoon.

## Koko ja ulkonäkö
Kirjoleukaperhonen on helposti tunnistettava perhonen. Etusiipien pohjaväri on punertavan violetti, ja siivet ovat kauttaaltaan voimakkaan metallinkiiltoiset. Siiven poikki kulkee kaksi leveää kullankeltaista poikkivyötä, ja siiven kärkiosassa on kullankeltainen laikku, joka ei ulotu siiven ulkosyrjään. Takasiivet ovat harmaanruskeat ja etenkin kärjestään violetinhohtoiset. Ruumis on harmaa, mutta päälaella on keltaisia karvamaisia suomuja jotka antavat perhoselle pörröisen ulkoasun. Siipiväli on 8&ndash;11&nbsp;mm.

## Levinneisyys ja lentoaika
Lajia tavataan koko palearktisella alueella. Suomessa kirjoleukaperhonen on heimonsa laajimmin levinnyt laji, ja sitä tavataan jokseenkin koko maassa pohjoisinta Lappia myöten. Perhosia tavataan touko-kesäkuun vaihteesta heinäkuun puoleenväliin.

## Elinympäristö ja elintavat
Kirjoleukaperhonen elää kosteissa kuusimetsissä ja soilla. Laji on päiväaktiivinen, ja aikuiset perhoset käyvät aterioimassa etenkin sarojen (*Carex*) kukinnoissa, joiden siitepölyä ne syövät purevien suuosiensa avulla. Parveilulento, jonka aikana perhosia voi olla hyvin runsaasti, tapahtuu iltapäivän ja alkuillan aikana.

Toukka- ja kotelovaiheet ovat tuntemattomat.

## Ravintokasvi
Toukan ravintoa ei tunneta.

## Lähteet

## Aiheesta muualla
* Suomen Perhoset: Kirjoleukanen
* Bestimmungshilfe des Lepiforums 
* microlepidoptera.nl
Kirjallinen inkvisitio

**Kirjallinen inkvisitio** (, "vangitseminen kirjoitusten vuoksi") (tai *puherikokset* 以言入罪) tarkoittaa keisarillisen Kiinan harjoittamaa, intellektuelleihin ja heidän kirjoituksiinsa, kohdistunutta vainoa. *Wénzìyù* tapahtui kunkin Kiinaa hallinneen dynastian aikana, mutta Qing-dynastian aikana vaino oli erityisen voimakasta. Vainon kohteeksi saattoi joutua pelkästään yhden lauseen tai jopa yksittäisen sanan perusteella. Vakavissa tapauksissa kirjailijan lisäksi tapettiin myös hänen perheenjäsenet. 

## Ennen Ming-dynastiaa

Kirjallisten vainojen historiaa on tallennettu Qing-dynastiasta lähtien ja se on ollut osa jokaisen tätä seuranneen dynastian käytäntöjä. On epäselvää kuinka yleistä vainoaminen oli. Song-dynastian ajan runoilija Su Shi vangittiin useiden kuukausien ajaksi johtuen hänen teoksistaan. Song-dynastian johtava henkilö Song Jiang, joka oli alun perin virkamies, mutta josta sittemmin tuli rikollisryhmän johtaja sen jälkeen kun hän oli humalassa kirjoittanut runon, josta hänet tuomittiin kuolemaan.

## Ming-dynastia

Ming-dynastian ajalta on säilynyt tietoja kirjailijoiden vainoista, jotka olivat pahimmillaan dynastian alussas. Ennen keisariksi tuloaan Zhu Yuanzhang oli lukutaidoton ja oli ollut kerjäläisenä. Muodostettuaan valtakuntansa, hän ympäröi itsensä oppineilla. Hän opetteli lukemaan ja opiskeli historiaa. Hän myös kutsui oppineita luokseen. Osa hyväksyi, mutta toiset eivät uskaltaneet hyväksyä kutsua, koska pelkäsivät mahdollisten virheiden aiheuttamaa vihastusta. Toisinaan lukemaan opetellut keisari teloitti jonkun, jonka kirjoittaman asian hän käsitti väärin.

## Qing-dynastia

Qing-dynastia on erityisen tunnettu kirjailijoita vastaan kohdistuneista vainoistaan. 
Qing-dynastian keisarit kuuluivat Ming-dynastian kukistaneeseen etnisen vähemmistöön ja he suhtautuivat epäluuloisesti yleiseen mielipiteeseen. Kirjailijat ja virkamiehet pyrkivät yleensä erottamaan kiinalaiset ja barbaareina pitämänsä mantšut. Kuitenkin mantšujen ollessa vallassa kirjailijat tyytyivät naamioituun satiiriin. 

Qing-dynastian aikana kirjailijoiden sorto alkoi yksittäistapauksina keisareiden Shunzhin ja Kangxin aikana. Hiljalleen vaino muodostui systemaattisesti. Keisari Qianlongin kaudella oli 53 tapausta. Vuosina 1772&ndash;1793 Qianlong pyrki puhdistamaan "ilkeitä" kirjoituksia. Hän ryhtyi tuhoamaan ming-dynastian kannattajien teoksia, joiden hän uskoi lietsovan Qing-dynastian vastaista mielialaa. Näiden toimien laajuus on epäselvä johtuen keisarillisessa arkistossa olevista aukoista, mutta noin 3&nbsp;000 teoksen arvioidaan tuhoutuneen. Yhteensä arviolta 151&nbsp;723 kirjaa arvioidaan tuhotun tänä aikana.
Kultaleukaperhonen

**Kultaleukaperhonen** eli **kultaleukanen** (*Micropterix calthella*) on eteläisessä Suomessa erittäin yleinen leukaperhosiin kuuluva perhoslaji.

## Koko ja ulkonäkö
Etusiivet ovat kullankeltaiset ja metallinkiiltoiset. Siiven tyviosa on kuitenkin punertavan violetti koko siiven leveydeltä ja siipisuonet voivat erottua tummempina juovina. Takasiivet ovat harmaanruskeat ja hieman violetinhohtoiset. Päälaella on ruskehtavan keltainen karvatupsu. Siipiväli vaihtelee 7&ndash;11&nbsp;mm.

## Levinneisyys ja lentoaika
Kultaleukaperhosta tavataan lähes koko Euroopassa ja elinalue ulottuu idässä Siperiaan. Suomessa lajin levinneisyys kattaa laajalti maan eteläosat sekä Lapin eteläosat. Suomen keskiosista ei ole juurikaan havaintoja. Perhoset ovat lennossa kesäkuun alusta heinäkuun alkuun.

## Elinympäristö ja elintavat
Kosteissa metsissä elävä päiväaktiivinen perhonen. Yksilöitä tavataan erityisesti sarojen (*Carex*) ja rentukan (*Caltha palustris*) kukissa, joissa ne syövät siitepölyä. Perhosen kehitysvaiheet ovat huonosti tunnetut.

## Ravintokasvi
Toukka syö ilmeisesti ainakin maksasammalia (Marchantiophyta).

## Lähteet

## Aiheesta muualla
*Laji.fi: Kultaleukanen (''Micropterix calthella'')
*Suomen Perhoset: Kultaleukanen
*Bestimmungshilfe des Lepiforums
Wang Zhenwei

**Wang Zhenwei** (; s. 20. lokakuuta 1995) on kiinalainen näyttelijä. Hän näytteli vuoden 2010 *[[Karate Kid (vuoden 2010 elokuva)|Karate Kid]]* -elokuvassa.

## Aiheesta muualla
*
Denis Tristant

**Denis Tristant** (s. 23. marraskuuta 1964 Pacy-sur-Eure) on ranskalainen entinen käsipalloilija. Hän kilpaili vuoden 1992 kesäolympialaisissa Barcelonassa ja kuului siellä pronssia saaneeseen joukkueeseen.

## Lähteet
Opus latericium

**Opus latericium** (, tiili) oli Antiikin Roomassa käytetty muuriytimen pinnoitustekniikka, jossa opus caementicium -ydin vuorattiin tiilipinnoituksella siten, että tiilet aseteltiin niiden kapea sivu ulospäin. Alun perin termi tarkoitti kokonaan tiilirakenteista seinäpintaa, mutta keisariajalla, jolloin menetelmä levisi laajaan käyttöön, sen merkitys muuttui tähän muotoon. Menetelmä tunnetaan myös nimellä **opus testaceum** (, poltettu savi).

## Lähteet
* Castrén, Pietilä: Antiikin käsikirja, Otava 2002
Tammelundin Liikenne

**Tammelundin Liikenne Oy** on linjaliikennettä Helsingissä ja Vantaalla harjoittava linja-autoyritys. Se perustettiin vuonna 1946 hoitamaan nimensä mukaisesti Tammisalon () liikenneyhteyksiä, ja vuoteen 1982 saakka sen ainoa linja kulkikin Rautatientorin ja Tammisalon välillä. Kun Helsingin sisäisten linjojen numerointi vuonna 1966 yhtenäistettiin, tämä linja sai numeron 83.

Toimintansa alkuaikoina Tammelundin Liikenne joutui ajamaan vanhoilla, sota-ajan rasittamilla ja huonokuntoisilla linja-autoilla. Vuonna 1958 Tammelundin Liikenteen perustaja Niilo Anttila myi yhtiön Lars Elersille, joka hankki useita uusia autoja. Vuosina 1961–1964 Tammelundin Liikenne ajoi Helsingin kaupungin liikennelaitoksen laskuun linjaa 43 Rautatientorilta Myllypuron omakotialueelle. 1960-luvun lopussa alkoi keskustelu yksityisten liikenteenharjoittajien toiminnan siirtämisestä Helsingin kaupungin hoidettavaksi, ja vuonna 1973 neuvotteluja käytiin myös Tammelundin Liikenteen siirtymisestä Helsingin kaupungin omistukseen. Sopimusta ei kuitenkaan syntynyt, ja Tammelundin Liikenne pysyi itsenäisenä. Vuonna 1974 Lars Elers perusti Tammelundin Liikenteen sisaryhtiöksi pelkästään tilausajoihin keskittyneen Oy Polarbus Ab:n. 

Kun Helsingin metro otettiin käyttöön, linja 83 lyhennettiin Herttoniemen metroasemalta Tammisaloon kulkevaksi liityntälinjaksi. Samalla se siirtyi Helsingin kaupungin liikennelaitoksen hoitoon, ja korvauksena Tammelundin Liikenne sai osan Munkkiniemen ja Vanhankaupungin välillä liikennöineen poikittaislinjan 52 vuoroista. Nykyään Tammelundin Liikenne liikennöi Helsingin sisäisiä linjoja 21, 22,  22K, 22(B), 21(N),73, 73(N),74, 74(N). Syksystä 2015 alkaen liikennöitäväksi tuli myös Vantaan sisäinen linja 588, joka siirtyi Nobinan liikennöitäväksi syksyllä 2018. 2024 yhtiö liikennöi suuren osan Vantaan Kivistön suuralueen linjoista, Aviapoliksesta linjoja 583, 583K ja 584, ja Kivistöstä 433, 434, 443 ja 445.

Kesäkuussa 1990 Tammelundin Liikenne otti käyttöön Suomen ensimmäisen, Mercedes-Benz O405N -mallisen matalalattiaisen linja-auton, ja siitä lähtien yhtiön kalustohankinnat olivat miltei yksinomaan Mercedes-Benzin matalalattiabusseja. Vuonna 1997 yhtiö osti Suomen ensimmäiset neljä maakaasua polttoaineenaan käyttävää linja-autoa, joilla ajettiin alihankintana Helsingin kaupungin liikennelaitoksen linjaa 62 Rautatientorilta Pirkkolaan. Vuonna 2007 Tammelundin Liikenne siirtyi uusien autojen hankinnoissa Mercedes-Benzistä Volvoon.

## Lähteet
* 
* 
* 

### Viitteet
Denis Lathoud

**Denis Lathoud** (13. tammikuuta 1966 Lyon – 22. kesäkuuta 2025) oli ranskalainen käsipalloilija. Hän kilpaili vuoden 1992 kesäolympialaisissa Barcelonassa ja kuului siellä pronssia saaneeseen joukkueeseen. Hän osallistui myös vuoden 1996 kesäolympialaisiin Atlantassa ja sijoittui joukkueineen neljänneksi.

## Lähteet
Philippe Médard

**Philippe Médard** (10. kesäkuuta 1959 Meslay du Maine – 29. syyskuuta 2017) oli ranskalainen käsipalloilija. Hän kilpaili vuoden 1992 kesäolympialaisissa Barcelonassa ja kuului siellä pronssia saaneeseen joukkueeseen.

## Lähteet
Lytro

**Lytro** on valokenttäkamera joka tarkoittaa, että kuvaa ei tarvitse fokusoida kuvattaessa. Kamera tekee kuvatiedostomuodon jossa tarkennuksen kohteen voi päättää jälkieditoinnissa jos kuva muutetaan tavalliseksi kuvaksi.

Kuvien laatua moititaan huonoksi, kuvan resoluutio on yksi megapikseli. Lisäksi kuvien siirtäminen tietokoneelle on hidasta ja tietokoneelle raskasta.

## Lähteet
* http://www.digitoday.fi/vimpaimet/2012/03/02/jalkitarkennuskameran-toimitukset-alkoivat-vihdoin/201224408/66
* http://www.tietokone.fi/uutiset/ihmekamera_lytron_saa_suomeen_vain_kikkailemalla
Gaël Monthurel

**Gaël Fabrice Gabriel Monthurel** (s. 22. tammikuuta 1966 Conches-en-Ouche) on ranskalainen entinen käsipalloilija. Hän oli vuoden 1992 kesäolympialaisissa Barcelonassa mukana saamassa pronssia. Lisäksi hän sijoittui vuoden 1996 kesäolympialaisissa Atlantassa joukkueineen neljänneksi.

## Lähteet
Frédéric Perez

**Frédéric Perez** (s. 19. heinäkuuta 1961 Oran, Algeria) on ranskalainen entinen käsipalloilija. Hän kilpaili vuoden 1992 kesäolympialaisissa Barcelonassa ja oli siellä mukana saamassa pronssia.

## Lähteet
Taipale (yhtye)

**Taipale** on suomalainen instrumentaaliyhtye, joka alkoi kuopiolaisen kitaristin Markus Väisäsen sooloprojektina vuonna 2008. Väisäsen savusaunan hajuisista folk/jazzrock -sävellyksistä koostuva ensimmäinen CD ilmestyi nimellä Markus Väisänen: "Taipale" vuonna 2009. 
Levyllä vierailivat mm. puhaltaja Jukka Eskola sekä steelkitaristi Antti Vuorenmaa.

Keikkailun myötä Väisäsen sooloprojekti kasvoi yhtyeeksi Vuorenmaan liityttyä neljänneksi jäseneksi jo vakiintuneeseen trioon. Samalla myös basisti Kalle Ylitalo alkoi osallistua sävellystyöhön. Ensimmäinen Taipale-yhtyeen nimellä julkaistu CD "The Weight Of A Ghost" julkaistiin 2011. Taipaleen jäsenten lisäksi levyllä soittavat kitaristit Esa Kuloniemi ja Timo Kämäräinen sekä viulistit Tero Hyväluoma ja Päivi Hirvonen.

## Diskografia

### Albumit

* Markus Väisänen "Taipale", Hilland Records HRCD 1005 (2009)
* Taipale "The Weight Of  A Ghost", Hilland Records HRCD 1009 (2011)

### EP:t ja singlet

* Markus Väisänen "Luonnoksia" EP, Hilland Records HRCD 102 (2008)

## Kokoonpano
* Markus Väisänen, sähkökitara
* Kalle Ylitalo (muusikko), basso
* Janne Mathlin, rummut
* Antti Vuorenmaa, steel kitarat, mandoliini, banjo

## Aiheesta muualla
* Taipale Facebookissa
* Taipaleen MySpace
Thierry Perreux

**Thierry Perreux** (s. 4. maaliskuuta 1963 Soisy-sous-Montmorency) on ranskalainen entinen käsipalloilija. Hän kilpaili vuoden 1992 kesäolympialaisissa Barcelonassa ja kuului siellä pronssia saaneeseen joukkueeseen.

## Lähteet
Rapatroninen kamera

**Rapatroninen kamera** on tarkoitettu äärimmäisen lyhyisiin valotuksiin, jossa valotusaika on tyypillisesti yksi mikrosekunti. Valo kulkee toisiinsa nähden kohtisuorien polarisaatiosuotimien läpi, kun polarisaatiotasoa käännetään hetkeksi erityisellä optisella komponentilla, joka aktivoituu voimakkaan sähköpulssin avulla luodulla magneettikentällä.

## Lähteet

## Aiheesta muualla
Sankarikaupunki

**Sankarikaupunki** (, , ) on arvonimi, joka Neuvostoliitossa myönnettiin yhteensä 12 Venäjän, Ukrainan tai Valko-Venäjän kaupungille paikkakunnan puolustukseen liittyvistä saavutuksista suuren isänmaallisen sodan eli toisen maailmansodan aikana. Sankarikaupunkia vastaava *sankarilinnoituksen* arvonimi myönnettiin lisäksi valkovenäläiselle Brestin linnoitukselle.

Ensimmäiset sankarikaupungin arvonimet myönnettiin 8. toukokuuta 1965, jolloin tuli kuluneeksi 20 vuotta maailmansodan päättymisestä Euroopassa.

Nimitystä sankarikaupunki käytettiin jo sodan aikana 1942. Ensimmäinen virallisissa lähteissä oleva maininta on käsky ampua kunnialaukaukset Leningradin, Odessan, Sevastopolin ja Stalingradin sankarikaupungeissa toukokuun alussa 1945.

Ukraina otti nimityksen sankarikaupunki käyttöön uudelleen Venäjän hyökkäyssodan alettua maaliskuussa 2022. Ukrainan presidentti nimesi 6. helmikuuta 2022 **Ukrainan sankarikaupungeiksi** kuusi kaupunkia tai kaupunkityyppistä taajamaa, ja 24. maaliskuuta neljä uutta kaupunkia.

## Luettelo sankarikaupungeista
Alla on lueteltu sankarikaupungit ja vuosi, jolloin tunnustus myönnettiin.

### Venäjän sankarikaupungit
* Pietari (aiemmin *Leningrad*) (1965)
* Volgograd (aiemmin *Stalingrad*) (1965)
* Moskova (1965)
* Novorossijsk (1973)
* Tula (1976)
* Murmansk (1985)
* Smolensk (1985)

### Ukrainan sankarikaupungit
* Odessa (1965)
* Sevastopol (1965)
* Kiova (1965)
* Kertš (1973)

#### Uudet Ukrainan sankarikaupungit (2022)

 
* Butša
* Harkova
* H’erson
* Hostomel  
* Irpin 
* Mariupol
* Mykolajiv 
* Oh’tyrka
* Tšernihiv
* Volnovah’a

### Valko-Venäjän sankarikaupunki
* Minsk (1974)
***Sankarilinnoitus**: Brestin linnoitus, Brest (1965)

## Sankarikaupungin obeliski

Sankarikaupunkeihin ja Brestin sankarilinnoitukseen on pystytetty muistopylväs, **sankarikaupungin obeliski**. Obeliskiin liittyy sankaruudesta myönnetty Leninin kunniamerkki, kullattu tähti ja arvonimen myöntämisestä kertova Neuvostoliiton korkeimman neuvoston ukaasin teksti.
* Pietarin sankarikaupungin obeliski sijaitsee Vastarinnan aukiolla ja se on graniittinen, 36 metriä korkea. Pylväs pystytettiin 2. maailmansodan Euroopassa päättymisen 40-vuotisjuhlan kunniaksi 1985. Obeliskin suunnittelivat arkkitehdit Vladimir Lukjanov ja Aleksandr Alymov. Se painaa 390 tonnia ja jalustoineen 750 tonnia. Ylinnä oleva kultainen tähti (halkaisijaltaan 1,8 m) on ruostumatonta terästä ja obeliskin koristeet pronssia.
* Minskin sankarikaupungin muistomerkkiin kuuluu 45 metriä korkea obeliski. Muistomerkki vihittiin käyttöön vuonna 1985.

## Katso myös
* Kunnian obeliski

## Lähteet

## Aiheesta muualla

*Goroda-Geroi   (gorodageroi.ru)
Raisio Oakmen

**Raisio Oakmen** on vuonna 1998 perustettu amerikkalaisen jalkapallon erikoisseura. Seura perustettiin alun perin Piikkiöön ja nimettiin Oakmeniksi paikkakunnalla sijaitsevan Suomen vanhimman tammen mukaan. Kaudet 2003-2011 joukkueen kotipaikkana oli Lieto ja kaudesta 2012 eteenpäin Raisio. Kaudella 2015 seuran edustusjoukkue pelaa amerikkalaisen jalkapallon II-divisioonassa.

## Historia
### Piikkiö Oakmen
Seura kartoitti pelaajamateriaalia Piikkiön ja Turun ympäristöstä kahden ensimmäisen vuoden ajan ja ensimmäinen sarjapeli pelattiin Porissa Pori Bearsia vastaan kauden 2000 I-divisioonan alussa. Seuran edustusjoukkueen tasainen pelaajakasvu jatkui kauteen 2003 saakka, jonka jälkeen seura muutti ja uudeksi kotipaikaksi tuli Lieto.

### Lieto Oakmen
Lietoon muutettiin alun perin parempien toimintaedellytysten vuoksi. I-divisioonasta II-divisioonaan päättyneestä kaudesta 2005 alkoi kuitenkin miehistö- ja valmennuspoliittiset ongelmat, jotka kärjistyivät kausilla 2006-2007 jolloin peleihin oli vaikea saada edes kentällistä miehistöä. Kaudesta 2008 seura on kuitenkin jälleen osoittanut uutta tulemista. Kaudella 2009 Oakmenillä oli ensimmäistä kertaa myös juniorijoukkue, kun Oakmenin ja Salo Scorpionsin yhteinen projekti, Lieto/Salo Raptors, osallistui A-nuorten SM-sarjaan. Kausi 2009 oli myös ensimmäinen kausi, kun joukkue pääsi mukaan pudotuspeleihin, jossa se kuitenkin kärsi tappion Sipoo Bulldogsille. Kaudella 2010 Oakmen pääsi jälleen pudostuspeleihin, mutta hävisi välierissä sarjan lopulta voittaneelle Kuopio Steelersille. Kaudella 2011 seuran edustusjoukkueen kausi päättyi runkosarjaan.

### Raisio Oakmen
Kaudelle 2012 joukkue muutti Raisioon ja nimeksi muuttui Raisio Oakmen. Oakmen osallistuu jälleen kaudella 2012 edustusjoukkueellaan II-divisioonaan.

## OakLadies
Raisio Oakmenin naisten joukkue OakLadies perustettiin syksyllä 2012. Se osallistui naisten I-divisioonaan ensimmäistä kertaa kaudella 2013. OakLadies haki SM-sarjaan seuraavaksi kaudeksi ja sai sarjapaikan. Joukkue hävisi kaudella 2014 kaikki ottelunsa ja putosi I-divisioonaan.

## Junioritoimita
Lieto Oakmen ja Salo Scorpions aloittivat 2008 yhteisen juniorijoukkueen. Joukkueen nimeksi tuli Lieto/Salo Raptors, jonka pelaajat valitsivat ensimmäisellä harjoitusleirillä 2009. Raptors oli A-juniorijoukkue, joka pelasi ikäluokkansa SM-sarjassa 2009 ja 2010.

Kaudella 2011 Oakmen perusti omista A-junioreista koostuvan joukkueen, joka pelasi A-junioreiden 1-divisioonassa. Seuralla oli A-juniorijoukkue vain kyseisenä vuonna. Seuraavana vuonna käynnistyi junioritoiminta alemmissa ikäluokissa.

## Mud Bowl
Oakmen ja Salo Scorpions ovat pelanneet kauden päätöstapahtuman Mud Bowlin vuodesta 2008. Aluksi tapahtuma oli tarkoitettu juuri perustetun Scorpionsin uusien pelaajien "sisäänajamiseksi", mutta jo seuraavalla kaudella ottelusta muodostui perinne. Ottelun voittaja saa vuosittain haltuunsa "Bagatelle Trophyn".

* Voitot: Oakmen 4 - Scorpions 2

## Lähteet
* Oakmenin kotisivu 

### Viitteet
José Uraga Pérez

**José Uraga Pérez** (19. elokuuta 1771 – 3. syyskuuta 1840) oli espanjalainen roomalaiskatolinen piispa. Hänet nimitettiin Guadixin hiippakunnan piispaksi 11. lokakuuta 1827. Piispaksi vihkiminen suoritettiin 20. heinäkuuta 1828.

## Lähteet
Antonio Lao y Cuevas

**Antonio Lao y Cuevas** (15. maaliskuuta 1780 – 14. heinäkuuta 1850) oli espanjalainen roomalaiskatolinen piispa. Hänet nimitettiin Teruelin piispaksi 17. joulukuuta 1847. Piispaksi vihkiminen seurasi 19. maaliskuuta 1848.

20. syyskuuta 1849 Lao y Cuevas valittiin Guadixin piispaksi.

## Lähteet
Rafael Alvarez Lara

**Rafael Alvarez Lara** (10. lokakuuta 1902 – 15. joulukuuta 1996) oli espanjalainen roomalaiskatolinen piispa. Hänet vihittiin papiksi 23. heinäkuuta 1927 ja nimitettiin Guadixin hiippakunnan piispaksi 10. kesäkuuta 1943. Piispaksi vihkiminen seurasi 24. lokakuuta. Pääkonsekraattorina toimi Agustín Parrado y García, jota avustivat Rafael García y García de Castro ja Manuel Hurtado y García.

Alvarez Lara sai 10. maaliskuuta 1965 nimityksen Mallorcan piispaksi, jona hän toimi, kunnes erosi 13. huhtikuuta 1973. Hän osallistui Vatikaanin toiseen kirkolliskokoukseen.

## Lähteet
Kymenkartanon läänin voutikunta

**Kymenkartanon läänin voutikunnan** perusti Ruotsin kuningas Kustaa Vaasa vuonna 1556. Voutikunnan hallintopaikka oli Kyminkartano. Voutikunnan alueeksi vakiintui 1560-luvulla silloiset Pyhtää (Pyhtää ja Ruotsinpyhtää), Elimäen neljännes (Elimäki ja Anjala), Vehkalahti (Vehkalahti ja Sippola), Valkealan lounaisosat ja Virolahti (Virolahti ja Miehikkälä). Paikallishallinnon uudistuksessa 1634 se muutettiin voutikunnasta kihlakunnaksi.

Voutikunnalla ei ole hallinnollista suoraa yhteyttä vuosina 1776–1831 toimineeseen Kymenkartanon lääniin, mutta Kymenkartanon läänin voutikunta  oli myöhemmän Kymenkartanon läänin henkinen ja hallinnollinen perusta.
Allan Christensen

**Allan Hugo Norman Rahr Christensen** (30. syyskuuta 1923 – 8. syyskuuta 1961) oli tanskalainen ampuja. Hän kilpaili vuoden 1952 kesäolympialaisissa ja sijoittui siellä trapissa 31. sijalle. Hän oli Merethe Jensenin isoisä.

## Lähteet
Koutokeinon lentokenttä

**Koutokeinon lentokenttä** () on entinen Norjan ilmavoimien lentopaikka, joka sijaitsee hieman pohjoiseen Koutokeinon keskustaajamasta Finnmarkin läänissä. Paikallisten mielenkiintona on jo pitkään ollut lentokentän varustaminen pienoislentokentäksi.
Maasin luonnonpuisto

**Maasin luonnonpuisto** (Máze naturreservat) on luonnonpuisto Norjan Koutokeinossa.  Luonnonpuisto kattaa 0,231 km² ja se sijaitsee Koutokeinojoen länsipuolella. Se perustettiin vuonna 2007.

## Lähteet

## Aiheesta muualla
* Máze naturreservat
Erich Krempel

**Erich Krempel** (18. elokuuta 1913 Suhl – 26. syyskuuta 1992 Suhl) oli saksalainen ampuja. Hän kilpaili vuoden 1936 kesäolympialaisissa Berliinissä ja sai siellä hopeaa 50 metrin vapaapistoolissa.

Maailmanmestaruuden Krempel saavutti 1939 ja MM-hopeaa 1935. Molemmilla kerroilla hän kuului myös Saksan pronssia saavuttaneeseen joukkueeseen.

## Lähteet
Jean-Marcel Rodié

**Jean-Marcel Rodié** (16. heinäkuuta 1879 – 10. huhtikuuta 1968) oli ranskalainen roomalaiskatolinen piispa. Hänet vihittiin papiksi 17. heinäkuuta 1910 ja nimitettiin Ajaccion piispaksi 29. huhtikuuta 1927. Piispaksi vihkiminen seurasi 2. heinäkuuta. Pääkonsekraattorina toimi Auguste-Joseph-Marie Simeone, jota avustivat Louis-Marie Ricard ja Cosme-Benjamin Jorcin.

Rodié sai 7. maaliskuuta 1938 nimityksen Agenin piispaksi, jona hän toimi, kunnes jäi eläkkeelle 15. helmikuuta 1956. Eläkkeellejäämispäivänä hänet nimitettiin Cynopolis in Arcadian titulaaripiispaksi.

## Lähteet
Carlos Marcio Camus Larenas

**Carlos Marcio Camus Larenas** (14. tammikuuta 1927 Valparaíso – 16. maaliskuuta 2014) oli chileläinen roomalaiskatolinen piispa. Hänet vihittiin papiksi Valparaíson hiippakuntaan 21. syyskuuta 1957 ja nimitettiin Copiapón hiippakunnan piispaksi 31. tammikuuta 1968. Piispaksi vihkiminen seurasi 3. maaliskuuta. Pääkonsekraattorina toimi Emilio Tagle Covarrubias, jota avustivat José Manuel Santos Ascarza ja Carlos González Cruchaga.

11. joulukuuta 1976 Camus Larenas nimitettiin Linaresin piispaksi, joksi hänet asetettiin 17. huhtikuuta 1977 ja jona hän toimi, kunnes jäi eläkkeelle 17. tammikuuta 2003.

## Lähteet
Drexelin yliopisto

**Drexelin yliopisto** on yksityinen yliopisto Philadelphiassa. Finanssimies Anthony Joseph Drexel perusti sen vuonna 1891. Siellä on nykyään noin 23&nbsp;500 opiskelijaa.

## Opiskelu
Drexelin yliopistossa opiskelee 12&nbsp;004 päätoimista tutkintoa suorittavaa opiskelijaa. Kaikista opiskelijoista noin kymmenesosa on ulkomaalaisia vaihto-opiskelijoita, jotka tulevat noin 100 valtiosta. Yliopistossa on tarjolla yli 70 kandidaatin tutkintoon ja yli 75 maisterin tutkintoon tähtäävää ohjelmaa. Drexeliin kuuluu 13 tiedekuntaa.

## Historia
Anthony Joseph Drexel suunnitteli 1800-luvun lopulla korkeakoulua, joka vastaisi nopeasti teollistuvan yhteiskunnan tarpeisiin. Hän perusti suunnitelmansa pohjalta vuonna 1891 Taiteiden, tieteiden ja teollisuuden Drexel-instituutin. Alkujaan siellä ei ollut mahdollisuutta suorittaa korkeakoulututkintoa, mutta vuonna 1914 se alkoi jakaa luonnontieteiden kandidaatin tutkintoa. Pennsylvanian osavaltio antoi 1927 sille luvan jakaa maisterintutkintoa. Vuodesta 1965 yliopistossa on ollut mahdollisuus opiskella tohtoriksi saakka. Drexel-instituutti muutti 1936 nimensä Drexelin teknilliseksi instituutiksi, ja vuonna 1970 siitä tuli Drexelin yliopisto.

## Lähteet

## Aiheesta muualla

*Yliopiston kotisivut
Tonje Sagstuen

**Tonje Sagstuen**(-Andersen) (s. 17. marraskuuta 1971) on norjalainen entinen käsipalloilija. Hän kilpaili vuoden 1992 kesäolympialaisissa Barcelonassa ja kuului siellä hopeaa saaneeseen joukkueeseen.

## Lähteet
HMS Sparrowhawk

**HMS Sparrowhawk** on ollut kuuden Britannian Kuninkaallisen laivaston aluksen ja yhden tukikohdan nimenä.

* HMS Sparrowhawk (1807), 18-tykkinen Cruizer-luokan prikisluuppi
* HMS Sparrowhawk (1856), tykkivene
* HMS Sparrowhawk (1877), tutkimusalus
* HMS Sparrowhawk (1895), Quail-luokan torpedovenehävittäjä
* HMS Sparrowhawk (1912), Acasta-luokan hävittäjä
* HMS Sparrowhawk (1918), S-luokan hävittäjä
* HMS Sparrowhawk (tukikohta)laivaston ilmavoimien tukikohta RNAS Hatston
Nimród Antal

**Nimród E. Antal** (s. 30. marraskuuta 1973) on Yhdysvalloissa syntynyt unkarilainen elokuvaohjaaja, käsikirjoittaja ja näyttelijä. Antal syntyi unkarilaisille vanhemmilleen Los Angelesissa. Hän muutti Unkariin opiskelemaan Unkarin elokuva-akatemiaan vuonna 1991 isänsä neuvosta. Valmistuttuaan hän ryhtyi työskentelemään elokuva- ja televisioteollisuudessa, kunnes muutti vuonna 2005 takaisin Los Angelesiin tavoittelemaan menestystä Hollywoodissa.

## Filmografia
### Ohjaajana
**[[Kontroll]]* (2003)
**[[Vacancy]]* (2007)
**[[Armored]]* (2009)
**[[Predators (elokuva)|Predators]]* (2010)
*''Metallica Through the Never (2013)

## Aiheesta muualla
*
Warren Brittingham

**Warren George Brittingham** (2. syyskuuta 1886 Saint Louis, Missouri – 19. joulukuuta 1962 El Paso, Texas) oli yhdysvaltalainen jalkapalloilija. Hän kilpaili vuoden 1904 kesäolympialaisissa Saint Louisissa saaden joukkueineen hopeaa.

## Lähteet
Kokemäen Pallo

**Kokemäen Pallo** (**KoPa**) oli vuosina 1994–2021 Kokemäellä toiminut jalkapalloseura. Sen toiminta alkoi, kun urheilun yleisseurat Teljän Nousu ja Kokemäen Kova-Väki yhdistivät jalkapallotoimintansa. Vuoden 2022 alussa Kokemäen Pallo lakkautettiin ja se liittyi Kokemäen Kova-Väkeen.

KoPa:n kotikenttä oli Pitkäjärven kenttä. KoPa:n naisten joukkue pelasi korkeimmillaan Suomen kolmannella sarjatasolla Naisten Kakkosessa ja miesten edustusjoukkue neljännellä sarjatasolla Kolmosessa. Kaudella 2012–2013 Kokemäen Pallon naisten futsaljoukkue osallistui Naisten Futsal-liigaan. Se pelasi kotiottelunsa Peipohjassa Sataedu Areenalla.

Tunnetuin entinen KoPa-pelaaja on kaksi A-maaottelua ja yli 200 Veikkausliigan ottelua pelannut Sampsa Timoska. Myös Veikkausliigassa FC Jazzin ja FC Interin riveissä esiintynyt Jan Timoska on edustanut Kokemäen Palloa. 

## Lähteet

## Aiheesta muualla
*Kokemäen Pallon kotisivut
Mona Dahle

**Mona Dahle**(-Sivertsen) (s. 24. elokuuta 1970 Trondheim) on norjalainen entinen käsipalloilija. Hän kuului hopeaa saaneeseen joukkueeseen vuoden 1992 kesäolympialaisissa Barcelonassa ja sijoittui joukkueineen lisäksi neljänneksi vuoden 1996 kesäolympialaisissa Atlantassa.

## Lähteet
Lähetystoimilupa

**Lähetystoimilupa** on Viestintäviraston myöntämä lupa lähettää esimerkiksi radio- tai televisiolähetyksiä. Toimilupia perustellaan sillä, että lähetystaajuuksia on vain rajallinen määrä.

## Toimilupien taloustiede
Aiemmin toimilupia jaettiin tiukoin ehdoin. Myöhemmin Nobel-palkittu taloustieteilijä Ronald Coase osoitti vuonna 1959 artikkelissaan sääntelyviranomaisen virheet; jatkoartikkelista tuli yhteiskuntatieteiden historian siteeratuin. Coase mullisti ajattelun taajuuksista luonnonvarana, joille tulee jakaa omistusoikeudet tehokkaasti niin, että yritykset pääsevät itse päättämään niiden käytöstä, jolloin markkinat löytäisivät tehokkaimmat tavat tuottaa langattomia palveluita. Professori Thomas Hazzlittin mukaan tämä on mullistanut matkapuhelinmarkkinat viime vuosikymmeninä. 

Aluksi Coasen ehdotusta vastustettiin, mutta nykyään lähetystoimilupa huutokaupataan yli 30 maassa. Yhdysvalloissa huutokaupat ovat tuottaneet yli 52 miljardia dollaria. 

## Toimilupahuutokaupat Suomessa
Marraskuussa 2009 järjestettiin Suomen ensimmäinen taajuushuutokauppa, taajuusalueen 2500-2690 MHz osat, ehtona matkaviestinkäyttö. Tulot olivat paljon vähäisemmät kuin Ruotsissa ja Norjassa.

## Toimilupien jakaminen ja sananvapaus
Poliitikkojen valtaa valita toimilupien saajat on pidetty uhkana sananvapaudelle, koska poliitikot voivat näin rangaista tai palkita tiedotusvälineitä sopivasta uutisoinnista.

Vuonna 2011 viestintäministeri Krista Kiuru antoi HS-päätoimittaja Mikael Pentikäisen mukaan ymmärtää, että "on sitä parempi, mitä vähemmän mediajohtajat sotkeutuvat Yle-uudistukseen." Helsingin Sanomat kuitenkin kirjoitti Yle-uudistuksesta kriittisesti, ja Kiuru antoi antenniverkon tv-toimiluvan MTV3:n Ava-kanavalle, vaikka Pentikäisen mukaan virkamiesten kerrottiin valmistelleen luvan antamisen Sanoman Neloselle. Toisen luvan saajaksi Kiuru valitsi Fox-konsernin. Pentikäisen mukaan median poliittinen sääntely on uhka sananvapaudelle ja median tehtävälle vahtia vallanpitäjiä, eikä poliitikko saisi edes vihjata, että toimiluvilla ja politiikan arvostelulla voisi olla yhteys. 

## Katso myös
*Radiotoimilupa
*Televisiotoimilupa
*Matkapuhelintoimilupa
*Taajuushuutokauppa

## Lähteet
Heidi Sundal

**Heidi Sundal** (s. 30. lokakuuta 1962 Oslo) on norjalainen entinen käsipalloilija. Hän kuului hopeaa saaneeseen joukkueeseen sekä vuoden 1988 kesäolympialaisissa Soulissa että vuoden 1992 kesäolympialaisissa Barcelonassa.

## Lähteet
Annette Skotvoll

**Annette Skotvoll** (s. 1. syyskuuta 1968 Trondheim) on norjalainen entinen käsipalloilija. Hän sai joukkueineen hopeaa sekä vuoden 1988 kesäolympialaisissa Soulissa että vuoden 1992 kesäolympialaisissa Barcelonassa. Hän kuului lisäksi joukkueeseen, joka sijoittui neljänneksi vuoden 1996 kesäolympialaisissa Atlantassa.

## Lähteet
Korsakoffin oireyhtymä

**Korsakoffin oireyhtymä** on harvinainen neurologinen sairaus, jonka aiheuttaa tiamiinin eli B1-vitamiinin puute. Oireyhtymää tavataan lähinnä alkoholisteilla, jotka ovat juoneet pitkään ja todella raskaasti: vaiva aiheuttaa totaalisen lähimuistin menetyksen. Korsakoffin oireyhtymää sairastava ei välttämättä muista, mitä hän teki muutamaa minuuttia aiemmin, joten hän joutuu koko ajan keksimään ”juttuja” täyttääkseen tyhjät kohdat.

## Lähteet
Harjavallan Jymy

**Harjavallan Jymy** on vuonna 1910 perustettu urheilun yleisseura, jonka ohjelmaan kuuluvat maastohiihto, mäkihyppy, yleisurheilu, lentopallo, pesäpallo sekä alppihiihto. Seura ylläpitää Harjavallassa toimivaa Hiittenharjun hiihtokeskusta. 

Tunnetuimpia seuraa edustaneita urheilijoita ovat mäkihyppääjät Vesa Hakala ja Jarkko Heikkilä sekä alppihiihtäjät Mika Marila ja Kia-Emilia Hakala. Seuran pesäpallojoukkue pelasi vuonna 1957 yhden kauden korkeimmalla sarjatasolla SM-sarjassa.

## Aikaisemmat lajit
### Pesäpallo
Pesäpallo oli mukana seuran lajivalikoimassa 1930–1960-luvuilla sekä 1980–1990-luvuilla. Harjavallan Jymy aloitti pesäpallon Satakunnan aluesarjassa vuonna 1935. Korkeimmillaan seuran joukkue pelasi yhden kauden korkeimmalla sarjatasolla, SM-sarjassa, kaudella 1957. Viimeisin kausi suomensarjassa oli vuonna 2000. Naisten joukkue on pelannut korkeimmillaan suomensarjassa kahden kauden ajan vuosina 1988–1989.

## Lähteet

## Aiheesta muualla
*Harjavallan Jymyn kotisivut
Xavi Torres

**Xavier "Xavi" Torres Buigues** (s. 27. marraskuuta 1986 Xàbia, Espanja) on espanjalainen jalkapalloilija. Hän on pelipaikaltaan puolustava keskikenttäpelaaja.

## Seurajoukkueura
Torres on Villarrealin junioriakatemian kasvatti. Sieltä hän siirtyi vuonna 2006 Alicanteen. Seuraavana kesänä 2007 hän siirtyi Barcelonaan pelaten kuitenkin pääosin seuran reservijoukkueessa Tercera Divisiónissa. 17. toukokuuta 2009 hän teki ensiesiintymisensä edustusjoukkueessa ottelussa Mallorcaa vastaan.

12. kesäkuuta 2009 Torres siirtyi ilmaisella siirrolla Málagaan ja teki joukkueen kanssa nelivuotisen sopimuksen. 30. elokuuta 2009 hän teki ensimmäisen maalinsa joukkueessa ottelussa Atlético Madridia vastaan.

Seuraavana kesänä 2010 hän siirtyi lainasopimuksella Levanteen.

## Lähteet
 

## Aiheesta muualla
* Xavi Torresin tilastot BDFutbol-sivustolla
Hamza Barhoumi

**Hamza Barhoumi** (s. 10. toukokuuta 1991) on tunisialainen judoka. Hän saavutti menestystä nuorten kisoissa voittamalla muun muassa kultamitalin nuorten Afrikan-mestaruuskilpailuissa 2010. Kansallisella tasolla Barhoumi on saavuttanut kaksi hopeamitalia Tunisian mestaruuskisoissa. Kansainvälisissä kisoissa aikuisten tasolla Barhoumin toistaiseksi paras saavutus on pronssimitali Arabian kisoista vuodelta 2011.

## Lähteet
No Leaf Clover

**No Leaf Clover** on kahdeksas kappale livealbumilta S&M. Kappaleella soittavat Metallica ja San Franciscon sinfoniaorkesteri. Laulu oli yksi kahdesta uudesta kappaleesta S&M albumilta. Se alkaa orkesterin soittamalla intro-osuudella. Se oli yhtyeen neljäs kappale, joka saavutti ensimmäisen sijan Billboard Hot Mainstream Rock Tracks -listalla.
HMS Locust

**HMS Locust** on ollut kolmen Britannian Kuninkaallisen laivaston aluksen nimenä.

* HMS Locust (1801), 14-tykkinen priki
* HMS Locust (1896), Earnest-luokan torpedovenehävittäjä
* HMS Locust (T28), Locust-luokan tykkivene
Nero-julistus

**Tuhoamiskäsky valtakunnan alueella** () eli niin sanottu **Nero-käsky** (*Nerobefehl*) oli Adolf Hitlerin toisen maailmansodan loppuvaiheessa 19. maaliskuuta 1945 antama käsky. Sen mukaan kaikki Saksan sotateollisuudelle tarkoitetut rakennukset sekä muut mahdolliset liittoutuneiden haltuun jääneet kohteet oli tuhottava. Nimi ”Nero-käsky” viittaa tarinaan, jonka mukaan Rooman keisari Nero olisi määrännyt sytyttämään vuoden 64 Rooman palon.

## Tausta
Vuonna 1945 Hitlerin unelma natsien hallitsemasta Euroopasta oli murentunut. Liittoutuneet etenivät kahdella rintamalla kohti Saksaa. Siitä huolimatta Hitler ei ollut halukas myöntämään tappiota ja alistumaan ehdottomaan antautumiseen, niinkuin Versailles’n rauhassa oli käynyt.

Nero-käsky ei ollut Hitlerin ensimmäinen määräys rakennusten ja infrastruktuurin täydellisestä tuhoamisesta. Pariisin vapautuksen aikaan hän oli määrännyt virittämään räjähteillä kaikki tärkeimmät muistomerkit, kuten Eiffel-tornin ja tärkeimmät rautatieasemat. Pariisin sotilaskuvernööri Dietrich von Choltitz oli saanut määräyksen, että liittoutuneiden edetessä Pariisiin pommit oli räjäytettävä, jotta kaupungissa syntyisi täydellinen sekasorto. Choltitz ei kuitenkaan toteuttanut määräystä, vaan antautui liittoutuneille.

## Määräyksen sisältö
Keskeisin osa Nero-käskyä:

## Toimeenpano
Vastuu määräyksen toteuttamisesta lankesi varusteluministeri Albert Speerille. Oman kuvauksensa mukaan Speer järkyttyi käskystä ja menetti uskonsa Hitleriin ja päätti Choltitzin tavoin jättää tahallaan noudattamatta käskyä. Saatuaan käskyn Speer pyysi, että valta suunnitelman toteuttamisesta keskitettäisiin hänelle, mutta käyttikin sitten tätä valtaa vakuuttaakseen kenraalit ja gauleiterit jättämään käskyn huomiotta.

Hitler ei ollut tietoinen Speerin päätöksestä jättää käsky noudattamatta. Vasta sodan lopulla Speer paljasti asian itse Hitlerille vieraillessaan tämän luona Berliinin bunkkerissa. Hitler suuttui, mutta antoi Speerin silti lähteä bunkkerista. Hitler teki itsemurhan 42 päivää käskyn antamisen jälkeen 30. huhtikuuta 1945. Pian sen jälkeen Saksan armeija antautui.

## Katso myös
* Poltetun maan taktiikka

## Lähteet

## Aiheesta muualla
*Hitlers „Verbrannte Erde“ Befehl (Nero-Befehl) (19. März 1945) und Albert Speers Antwort (29. März 1945) Deutsche Geschichte in Dokumenten und Bildern
HMS Panther

**HMS Panther** on ollut kuuden Britannian Kuninkaallisen laivaston aluksen nimenä.

* HMS Panther (1703), 54-tykkinen neljännen luokan alus
* HMS Panther (1746), 50-tykkinen neljännen luokan alus
* HMS Panther (1758), 60-tykkinen neljännen luokan alus
* HMS Panther (1778), 14-tykkinen sluuppi
* HMS Panther (1897), Earnest-luokan torpedovenehävittäjä
* HMS Panther (G41), P-luokan hävittäjä.
HMS Seal

**HMS Seal** on ollut kolmen Britannian Kuninkaallisen laivaston aluksen nimenä.

* HMS Seal (1897), Earnest-luokan torpedovenehävittäjä
* HMS Seal (N37), Grampus-luokan sukellusvene
* HMS Seal (1991), apualus
Hrdlička

**Hrdlička** on tšekkiläinen sukunimi. 

* Aleš Hrdlička, tšekkiläis-amerikkalainen antropologi. 
* Alfred Hrdlicka (1928–2009), itävaltalainen taidemaalari ja kuvanveistäjä.
* Ivan Hrdlička, tšekkiläinen roomalaiskatolinen piispa.
* Josef Hrdlička (s. 1942), slovakialainen poliitikko.
* Květoslava "Květa" Hrdličková (s. 1975) tšekkiläinen tenniksenpelaaja.
* Tomáš Hrdlička, tšekkiläinen jalkapalloilija.
Avelon Formula

**Avelon Formula** on italialainen pikkuformulatalli, joka on kilpaillut vuodesta 2009 lähtien Italian Prototype Championship -sarjassa. Talli perustettiin vuonna 2004, jolloin se kilpaili Formula Renault V6 Eurocup -sarjassa sijoittuen sijalle 12. Vuonna 2005 talli kilpaili Formula Renault 3.5 -sarjassa saavuttamatta pisteitä. Seuraavana vuonna se kilpaili Euroseries 3000 -sarjassa sijoittuen kuudenneksi.
River-luokka (miinanraivaaja)

**River-luokka** oli Britannian kuninkaallisen laivaston kahdentoista 1980-luvulla valmistetun miinanraivaajan muodostama alusluokka.

## Alukset

## Lähteet

*

### Viitteet
Opus incertum

**Opus incertum** (, epävarma, horjuva) oli Antiikin Roomassa käytetty pinnoitustekniikka, jossa Opus caementiciumista valmistetun muuriytimen pintaan sinänsä sattumanvaraisesti aseteltu erikokoinen kiviaines muodosti tasapinnan ulospäin.

Menetelmä oli käytössä enimmäkseen ensimmäisellä vuosisadalla eaa.

## Lähteet
* Castrén, Pietilä: Antiikin käsikirja, Otava 2002
Salsiccia

**Salsiccia** on italialaisen ruoka- ja kestomakkaran yleisnimi. Se muistuttaa jossain määrin saksalaista bratwurstia. Raaka-aine ja mausteet vaihtelevat seudun mukaan. 

Usein salsiccia on raaka sianlihamakkara, joka kypsennetään valmistettaessa ruoaksi.

## Lähteet

## Aiheesta muualla
*Italialainen salsiccia-tuoremakkara – Paistopintaa syvemmältä
Kojihappo

**Kojihappo** (C6H6O4) on pyroneihin kuuluva heterosyklinen orgaaninen yhdiste. Sitä tuottavat useat sienet ja sitä käytetään muun muassa kosmetiikkatuotteissa.

## Ominaisuudet ja valmistus
Kojihappo on hapan, vaikka se ei sisälläkään karboksyyliryhmää, koska renkaaseen kiinnittynyt hydroksyyliryhmä voi deprotonoitua. Monet sienet, erityisesti *[[Aspergillus]]*-suvun homeet tuottavat yhdistettä aineenvaihduntatuotteenaan glukoosista. Bioteknisesti kojihappoa tuotetaankin tyypillisimmin fermentoinnilla sokereista käyttäen *[[Aspergillus oryzae|A. oryzae]]*-, *[[Aspergillus flavus|A. flavus]]*- tai *[[Aspergillus tamarii|A. tamarii]]*&nbsp;-kantoja. Glukoosin lähteenä voidaan käyttää esimerkiksi höyrytettyä riisiä.

## Käyttö
Kojihappo estää tyrosinaasientsyymin toiminnan, minkä vuoksi sitä on käytetty varsinkin Japanissa ihoa vaalentavissa kosmetiikkatuotteissa. Sen on kuitenkin todettu olevan mahdollisesti yliherkkyyttä aiheuttava yhdiste ja mahdollisesti myös myrkyllinen ja karsinogeeninen. Tyrosinaasin eston vuoksi yhdistettä on toisinaan lisätty myös elintarvikkeisiin estämään tummumista ja antioksidantiksi. Tyrosinaasin ja muiden metallientsyymien estäminen perustuu kojihapon kykyyn kelatoida kuparia ja muita metalli-ioneja.

## Lähteet

## Aiheesta muualla
*DrugBank: 5-Hydroxy-2-(Hydroxymethyl)-4h-Pyran-4-One 
*Kyoto Encyclopedia of Genes and Genomes (KEGG): Kojic acid 
*ChemBlink: Kojic acid
Kurt Mollekens

**Kurt Mollekens** (s. 8. maaliskuuta 1973) on belgialainen autourheilija ja tallipäällikkö. Hän aloitti uransa karting-sarjoissa vuonna 1990. Vuonna 1992 hän siirtyi Formula Ford-sarjaan voittaen samalla kertaa Benelux Formula Ford, Hollannin Formula Ford ja Belgian Formula Ford sarjojen mestaruudet. Vuonna 1993 Mollekens kilpaili Britannian Formula Ford sarjassa ja seuraavana vuonna Formula Opel Lotus sarjassa. Vuosina 1995-96 hän kilpaili Britannian F3 sarjassa voittaen Zandvoortin kilpailun vuonna 1996. Vuosina 1997-99 Mollekens kilpaili Formula 3000 sarjassa omassa KTR-tallissaan. Vuonna 1999 hän kilpaili myös Belgian Pro Car Series-sarjassa Peugeotilla. Vuosina 2000-2002 hän kilpaili FIA GT Championship-sarjassa. Vuosina 2002-2008 Mollekens toimi KTR tallinsa tallipäällikkönä World Series by Nissan ja World Series by Renault-sarjoissa. Vuonna 2004 hän itse kilpaili European Touring Car Championship-sarjassa. Vuonna 2011 hänen tallinsa kilpaili Eurocup Formula Renault-sarjassa.

## Lähteet